**DM/IM 1.3.1.**

**Definīciju lapa**

|  |  |
| --- | --- |
| **Attīstības** jeb **globālā izglītība** | * kā ideju kopums un izglītības virziens - attieksme un atbilde uz arvien pieaugošo globalizāciju visās mūsdienu dzīves jomās. * kā mācīšanās stils un domāšanas veids, aicina cilvēkus saskatīt sakarības starp vietējo, reģionālo un globālo mērogu un vērsties pret nevienlīdzību, veicinot personisku iesaisti un informētu lēmumu pieņemšanu; * pedagoģisks līdzeklis, lai atbalstītu formālas un neformālas sistēmas izglītotājiem izprast un īstenot pramsē globālās izglītības aktivitātes tām atbilstošā kontekstā;   Attīstības izglītība balstās uz solidaritātes, vienlīdzības, iekļaušanas un sadarbības principiem. |
| **Cilvēktiesību izglītība** | * izglītība, kas padziļina cilvēktiesību izpratni, starptautisko cilvēktiesību un nacionālās likumdošanas attiecību izpratni, kā arī paplašina zināšanas starptautisko un nacionālo cilvēktiesību standartu piemērošanā praksē |
| **Ilgtspējīga attīstība** | * attīstība, kas nodrošina mūsdienu paaudzes vajadzības, neradot grūtības nākamām paaudzēm nodrošināt savas vajadzības |
| **Izglītība ilgtspējīgai attīstībai** | * mudina cilvēkus ar atbildību rīkoties ikdienas dzīvē un dzīvot un realizēt sevi saskaņā ar sociālo, kultūras, ekonomisko un dabas vidi sev apkārt. Tas nozīmē dzīvot ar skatu nākotnē – prast radoši atrisināt krīzes situācijas un adaptēties jaunā vidē. * Rezultāts: cilvēks, kurš dzīvo ne tikai saskaņā ar dabu un mierpilnā saskaņā ar citām kultūrām, bet arī spēj sevi pilnvērtīgi realizēt tautsaimniecībā un sabiedrībā kopumā, nodrošinot resursu ilgtermiņa un pārdomātu izmantošanu. Šāds cilvēks prot izprast lokālas problēmas, kā arī skatīt tās globālā kontekstā, izprast citas kultūras ar cieņu, kā arī radīt mierpilnu un ilgtspējīgu sabiedrību un tās ekonomisko izaugsmi. |
| **Mediju izglītība** | * zinātnes apakšnozare, kas veidojusies līdz ar mediju ienākšanu bērnu, pusaudžu un jauniešu ikdienas dzīvē. 21. gadsimta realitātē arvien biežāk nonākam strupceļā, kurā tradicionālajam pedagoģiskajam procesam kļūst arvien grūtāk sacensties ar mediju pārliecinošo ietekmi uz pieredzes un dzīves pozīcijas veidošanos; * efektīvu izglītojošo pasākumu kopums, kas veicina aktīvu, kritisku un saprātīgu mediju lietošanu un kompetences analizēt, izvērtēt un veidot dažādu žanru un formu mediju vēstījumus; |
| **Patērētājizglītība** | * aplūko attieksmi, izturēšanos, zināšanas un prasmes, kuras nepieciešamas ikvienam funkcionēšanai mūsdienu sabiedrībā. Tā ir atbildīgamācīšanās, kura sekmē individuālo spēju attīstīšanu paša dzīves vadīšanai, globālās sabiedrības dzīves kontekstā; * izglīto patstāvīgus, spējīgus saskatīt atšķirības un zinošus patērētājus; |
| **Starpkultūru izglītība** | * izglītība, kas sekmē vairāku kultūru pašvērtības apzināšanos, lai paplašinātu redzesloku un veidotu iecietību un izpratni par kopīgo un atšķirīgo dažādu kultūru pasaules uzskatos, vērtībās, pārliecībās, ideālos un attieksmēs, kā arī pilnveidotu verbālās un neverbālās saziņas prasmi starp dažādu etnisko grupu un nacionālās izcelsmes cilvēkiem. |